1930 ගණන්වල එංගලන්ත ක්‍රිකට් පරිපාලනය සිදු වූයේ මරලිබෝන් ක්‍රිකට් සමාජය නොහොත් එම්.සී.සීය විසිනි. බ්‍රැඩ්මන්ගේ පිති ප්‍රහාරය වැළැක්විය හැකි පන්දු යවන්නකු නිර්මාණය කිරීම ඔවුන්ගේ අරමුණ විය. 1932 - 33 එංගලන්ත කණ්ඩායමේ ඔස්ට්‍රේලියානු සංචාරය සඳහා නායකත්වය හිමි වූයේ ඩග්ලස් ජාඩින්ටය. බවුන්සර් පන්දුවලදී බ්‍රැඩ්මන් අසීරුතාවට මුහුණ දෙන බැව් ඔහු දැන සිටියේය. එහෙයින් බ්‍රැඩ්මන්ට යැවිය යුත්තේ කෙටි පන්දු බැව් ඔහු තීරණය කළේය. මේ කාර්යය සඳහා ඔහු හැරල්ඩ් ලාවුඩ් හා බිල් හොසේ යන වේග පන්දු යවන්නන් දෙදෙනා උපයෝගී කර ගත්තේය. එහෙත් බ්‍රැඩ්මන් මොවුන් දෙදෙනාට පහසුවෙන් මුහුණ දුන්නේය. 1934දී එංගලන්ත සංචාරයේ උප නායකත්වය බ්‍රැඩ්මන්ට හිමි විය. එම සංචාරයේ පළමු තරගයේදී ලකුණු 200කට එංගලන්ත කණ්ඩායම දැවී ගියහ. එදින තරගය අවසන් වන විට ඔස්ට්‍රේලියානු කණ්ඩායම කඩුලු තුනකට ලබා සිටියේ ලකුණු 39ක් පමණි. බ්‍රැඩ්මන් ක්‍රීඩා කළේ අංක 5 ස්ථානයේය. පසු දින බිල් පොන්ස්ෆෝඩ් සමඟ ඔහු ලකුණු 388ක සබඳතාවක් ගොඩ නගමින් ලෝක වාර්තාවක් සටහන් කළේය. බ්‍රැඩ්මන් දැවී ගියේ ලකුණු 304ක් රැස්කිරීමෙන් අනතුරුවය. එම ලකුණු 304ට හතරේ පහර 43ක් සහ හයේ පහර 2ක් ඇතුළත් විය.
1930 ගණන්වල එංගලන්ත ක්‍රිකට් පරිපාලනය සිදු වූයේ කා අතින්ද?
එම්.සී.සීය විසිනි